Í byrjun árs vill hver einasti gúrú og áhrifavaldur gera lífið flóknara með að dúndra yfir mannskapinn stjarneðlisfræðilegu snæðingaplani , magískum matvælum , epískri kombinasjón af vítamínum eða stórkostlegri aðferð við járnrífingar . Það eina sem þetta upplýsingaflæði gerir er að flækja lífið enn frekar . 1 ) Svefninn Lagaðu svefninn . Rannsóknir sýna að þegar við erum vansvefta borðum við 300 - 500 hitaeiningum meira á dag en þeir sem sofa 7 - 9 tíma . Og þessar hitaeiningar koma úr einföldum kolvetnum , sykri og fitu . Að missa svefn hefur áhrif á svengdar og seddu hormónin leptín og ghrelin , við erum svöng allan daginn en alveg sama hvað við borðum mikið þá verðum við aldrei södd . 2 ) Matarræðið Miðaðu við 3 - 4 máltíðir á dag . Langlíf mýta sem þarf að deyja er að þú þurfir að borða sex sinnum á dag . Rannsóknir hafa ekki getað sýnt fram á að það hækki grunnbrennsluhraðann að skvetta í grímuna agnarsmáum máltíðum á 2ja tíma fresti . Þær hafa heldur ekki sýnt að grunnbrennslan fari í tojlettið . þó það líði 3 - 6 tímar á milli máltíða . Þegar við erum sífellt nartandi í horaða snæðinga þá verðum við aldrei almennilega södd og sátt . Maginn þarf máltíðir sem eru a.m.k 400 hitaeiningar til að senda leptín á staðinn . 3 ) Veldu fjölbreytileika Þekkirðu skorthugsunina sem lætur á sér kræla þegar þú ert í aðhaldi ? Því við erum með sjö ríkismatvæli sem róterast aftur og aftur og aftur . Þegar mataræðið er jafn einhæft og eldhúsdagsumræður um aukningu þorskkvóta áttu meira bágt en Ólíver Tvist í mölétnum skólabúningi með gat á skósólanum . Þegar við hlökkum jafn mikið til að borða eins og að horfa á málningu þorna þá mætir þessi gaur á svæðið . Losaðu þig við Óliver Tvist og tileinkaðu þér allsnægtarhugsun með að bæta við flóruna í mataræðinu í staðinn fyrir að draga alltaf frá og forðast mat . Vertu Dóra landkönnuður um gangana í Nettó . Hvað er hollt og mér finnst gott á bragðið . Hvað fer vel í líkamann og bragðlaukarnir mínir vilja . Bragð , krydd , kombinasjónir , sósur , meðlæti . Og hleypa síðan sköpunargáfunni á skeið og gefa ímyndunaraflinu lausan tauminnAð geta , vilja , mega borða , er miklu sterkari orðræða en að “ geta ekki ” og “ mega ekki ” og “ ætti ekki ” að borða . Hægðu á þér þegar þú borðar og æfðu þig að nærast í meiri núvitund . Rannsóknir sýna að þeir sem borða matinn sinn á 20 mínútum borða 80 hitaeiningum minna en þeir sem borða á 9 mínútum . Leggðu frá þér hnífapörin á meðan þú tyggur . Taktu sopa af vatni . Taktu upp hnífapörin þegar munnurinn er tómur . Miðaðu við 15 - 20 mínútur 5 ) Uppruni fæðunnar Minnkaðu unna fæðu í mataræðinu . Borðaðu meira af heilli fæðu sem næst sínu upprunalegu ástandi . Fæðu sem er ekki með innihaldslýsingu á umbúðunum . Eitthvað sem kom beint af tré , uppúr mold , af dauðri skepnu eða af akri . Þeir sem fá frjálsan aðgang að unninni fæðu á hlaðborði borða 500 hitaeiningum meira til samanburðar við þá sem fá heila fæðu . Heilu rannsóknarstofurnar skoða sérstaklega hvernig megi pimpa innihaldið þannig að það taki bragðlaukana í gíslingu og höndin færist frá poka að munni á hraða örbylgjunnar … í bókstaflegri merkingu . 6 ) Haltu áfram að njóta Tileinkaðu þér gæðastund með uppáhalds sælgætinu eða góðgætinu á hverjum degi og sestu niður og njóttu í núvitund . Eigðu rómantísk móment með molanum . Í ró og næði með slökkt á öllu áreiti . Með öllum skynfærum . Hlusta á sellófanið rifna utan af súkkulaðið . Horfa á það . Þefa af því . Láta bráðna á tungunni og leika um tennurnar . Þú þarft ekki að slafra í þig öllu í dag . Þegar súkkulaði er ekki á bannlista finnurðu ekki þessa þörf að slafra öllu í þig í dag því þú átt móment á morgun og hinn og hinn . Það er lífsstíll . Vonandi eru þessi óhefðbundnu ráð einhverjum til gagns að feta sig áfram á heilsubrautinni eftir áramótin . _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ Fyrir heilbrigt samband við mat árið 2020 hafðu samband ragganagli79@gmail.com